CELEX: 31983R2530
Language: el
Date: 1983-09-08
Title: Κανονισμός (ΕΟΚ) αριθ. 2530/83 της Επιτροπής της 8ης Σεπτεμβρίου 1983 περί αποκαταστάσεως της εφαρμογής τελωνειακών δασμών για ρινόμακτρα και μανδηλάκια θυλακίου, προϊόντων των κατηγοριών 19 και 89 (κωδικός αριθμός 0190), καταγωγής Πακιστάν, δικαιούχων των προβλεπομένων στον κανονισμό (ΕΟΚ) αριθ. 3378/82 του Συμβουλίου δασμολογικών προτιμήσεων

Avis juridique important

|

31983R2530

Κανονισμός (ΕΟΚ) αριθ. 2530/83 της Επιτροπής της 8ης Σεπτεμβρίου 1983 περί αποκαταστάσεως της εφαρμογής τελωνειακών δασμών για ρινόμακτρα και μανδηλάκια θυλακίου, προϊόντων των κατηγοριών 19 και 89 (κωδικός αριθμός 0190), καταγωγής Πακιστάν, δικαιούχων των προβλεπομένων στον κανονισμό (ΕΟΚ) αριθ. 3378/82 του Συμβουλίου δασμολογικών προτιμήσεων  

Επίσημη Εφημερίδα αριθ. L 249 της 09/09/1983 σ. 0013 - 0013

***** ΚΑΝΟΝΙΣΜΟΣ (ΕΟΚ) αριθ. 2530/83 ΤΗΣ ΕΠΙΤΡΟΠΗΣ  της 8ης Σεπτεμβρίου 1983  περί αποκαταστάσεως της εφαρμογής τελωνειακών δασμών για ρινόμακτρα και μανδηλάκια θυλακίου, προϊόντων των κατηγοριών 19 και 89 (κωδικός αριθμός 0190), καταγωγής Πακιστάν, δικαιούχων των προβλεπομένων στον κανονισμό (ΕΟΚ) αριθ. 3378/82 του Συμβουλίου δασμολογικών προτιμήσεων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3378/82 του Συμβουλίου της 8ης Δεκεμβρίου 1982 περί εφαρμογής των γενικευμένων δασμολογικών προτιμήσεων, για το έτος 1983, για τα υφαντουργικά προϊόντα καταγωγής υπό ανάπτυξη χωρών (1), και ιδίως το άρθρο 4,  Εκτιμώντας:  ότι, δυνάμει του άρθρου 2 του εν λόγω κανονισμού, το ευεργέτημα του δασμολογικού προτιμησιακού καθεστώτος παρέχεται για κάθε κατηγορία προϊόντων που αποτελούν αντικείμενο ξεχωριστών οροφών, μη κατανεμημένων μεταξύ των Κρατών μελών, εντός των ορίων των ποσοτήτων που ορίζονται στη στήλη 7 των παραρτημάτων Α ή Β, απέναντι από μια μία περισσότερες χώρες ή εδάφη καταγωγής, τα οποία αναφέρονται στη στήλη 5 των εν λόγω παραρτημάτων· ότι, σύμφωνα με το άρθρο 3 του εν λόγω κανονισμού, η είσπραξη των τελωνειακών δικαιωμάτων μπορεί να εφαρμοσθεί εκ νέου στην εισαγωγή προϊόντων, αφ' ης στιγμής επιτυγχάνεται η προαναφερθείσα οροφή σε κοινοτικό επίπεδο·  ότι για τα ρινόμακτρα και μανδηλάκια θυλακίου, προϊόντων των κατηγοριών 19 και 89 (κωδικός αριθμός 0190), η οροφή διαμορφώνεται σε ύψος 183 000 τεμάχια· ότι, κατά την ημερομηνία 7 Σεπτεμβρίου 1983, οι εισαγωγές στην Κοινότητα των εν λόγω προϊόντων καταγωγής Πακιστάν, δικαιούχων των δασμολογικών προτιμήσεων, ανέρχονται, δια συμψηφισμού, στο ύψος της εν λόγω οροφής·  ότι κρίνεται, ως εκ τούτου, σκόπιμο να αποκαθίστανται οι τελωνειακοί δασμοί για τα εν λόγω προϊόντα έναντι του Πακιστάν,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από 12 Σεπτεμβρίου 1983, η ανασταλείσα, δυνάμει του κανονισμού (ΕΟΚ) αριθ. 3378/82 του Συμβουλίου, εφαρμογή τελωνειακών δασμών αποκαθίσταται κατά την εισαγωγή στην Κοινότητα των παρακάτω προϊόντων, καταγωγής Πακιστάν:  1.2.3.4.5 //   //   //   //   //   // Κωδικός  αριθμός   // Κατη-  γορία   // Κλάση  του Κοινού  Δασμολογίου   // Κώδικας  ΝΙΜΕΧΕ  (1983)   // Περιγραφή εμπορευμάτων   //   //   //   //   //   //   // (1)   // (2)   // (3)   // (4)   //   //   //   //   //   // 0190  // 19  και  89  // 61.05  // 61.05-20, 30, 99  // Ρινόμακτρα και μανδηλάκια θυλακίου  //   //   //   //   //  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Βρυξέλλες, 8 Σεπτεμβρίου 1983.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 363 της 23. 12. 1982, σ. 92.